****

ΕΛΛΗΝΙΚΗ ΔΗΜΟΚΡΑΤΙΑ ΜΕΣΣΗΝΗ 29-07-2020

ΝΟΜΟΣ ΜΕΣΣΗΝΙΑΣ

ΔΗΜΟΣ ΜΕΣΣΗΝΗΣ

**Ψ Η Φ Ι Σ Μ Α**

«Το Δημοτικό Συμβούλιο του Δήμου Μεσσήνης θέλοντας να ενισχύσει την προσπάθεια των παραγωγών να προστατεύσουν και να αναδείξουν στην παγκόσμια αγορά τα τοπικά προϊόντα, εκφράζει :

* Τη στήριξή του στο εγχείρημα σύστασης Ομάδας Διαχείρισης & Προστασίας για την Ελιά Καλαμάτας ΠΟΠ και επιβεβαιώνει την πρόθεσή του να συνδράμει με κάθε πρόσφορο τρόπο.
* Τη στήριξή του στην αίτηση τροποποίησης ήσσονος σημασίας των προδιαγραφών της Ελιάς Καλαμάτας ΠΟΠ, καλώντας την πολιτική ηγεσία του Υπουργείου Αγροτικής Ανάπτυξης και Τροφίμων, να προχωρήσει άμεσα στις προβλεπόμενες ενέργειες.
* Την πρόθεσή του να προσφύγει από κοινού με φορείς της Μεσσηνίας τόσο στο Συμβούλιο της Επικρατείας όσο και στο αρμόδιο Ευρωπαϊκό Δικαστήριο, εφόσον δεν ληφθεί πρωτοβουλία από τον αρμόδιο Υπουργό Αγροτικής Ανάπτυξης & Τροφίμων για την απόσυρση της Υπουργικής Απόφασης Αποστόλου αναφορικά με την ονομασία της Ποικιλίας Καλαμών, η οποία έχει προκαλέσει τεράστια προβλήματα στους παραγωγούς και εκθέτει την χώρα πανευρωπαϊκά.

Για τον Δήμο Μεσσήνης αποτελεί πάγια θέση η υποστήριξη φορέων της περιοχής που αναλαμβάνουν να προασπίσουν τοπικά εμβληματικά προϊόντα και η με οποιοδήποτε τρόπο στήριξη των παραγωγών  της περιοχής μας, που αποτελούν πολύτιμο κεφάλαιο για την ταυτότητα του Δήμου μας.

Ο Δήμος Μεσσήνης θα ενισχύσει με όλους τους αναγκαίους τρόπους, είτε θεσμικούς, είτε οικονομικούς τη δράση των φορέων. Παράλληλα προτίθεται να αναλάβει πρωτοβουλίες που θα συμβάλλουν στην προβολή και ανάδειξη των ελαιοκομικών προϊόντων καθώς και στην ενημέρωση με στόχο τη βελτίωση της παραγωγής.

Το Υπουργείο Αγροτικής Ανάπτυξης μετά από διαβούλευση με όλα τα μέρη και όλες τις ελαιοπαραγωγικές περιοχές και ειδικά τη Μεσσηνία, θα πρέπει να προχωρήσει στη δημιουργία ενός φορέα εθνικής εμβέλειας για  την επιτραπέζια ελιά, που θα προασπίζει  τα συμφέροντα των παραγωγών και θα συμβάλλει στην περαιτέρω ποιοτική αναβάθμιση του προϊόντος και την προώθησή του στις αγορές.

Στο πλαίσιο αυτό, ο Δήμος Μεσσήνης θα είναι συμμέτοχος σε κάθε διαβούλευση.»

**Ο Δήμαρχος Ο Πρόεδρος του Δ. Σ.**

**ΓΕΩΡΓΙΟΣ ΑΘΑΝΑΣΟΠΟΥΛΟΣ ΝΙΚΟΛΑΟΣ ΦΥΚΙΡΗΣ**

****

ΕΛΛΗΝΙΚΗ ΔΗΜΟΚΡΑΤΙΑ ΜΕΣΣΗΝΗ 29-07-2020

**ΔΗΜΟΣ ΜΕΣΣΗΝΗΣ**

Ταχ. Δ/νση: Οδός Δημάρχου ΑΡΙΘ. ΠΡΩΤ.

Π. Πτωχού

Τ.Κ. 24 200 – Μεσσήνη

Πληροφορίες: Γραφείο Δημάρχου

Τηλ.: 27223-60160

FAX: 27220-22752

**Προς**:

**Υπουργείο Αγροτικής Ανάπτυξης**

**ΘΕΜΑ**: Διαβίβαση Ψηφίσματος του Δημοτικού Συμβουλίου Μεσσήνης.

Σας διαβιβάζουμε ψήφισμα του Δημοτικού Συμβουλίου Μεσσήνης, αναφορικά με την πρόταση για την Ελιά Καλαμάτας ΠΟΠ.

**Ο Δήμαρχος**

ΓΕΩΡΓΙΟΣ ΑΘΑΝΑΣΟΠΟΥΛΟΣ

**Κοινοποίηση:**

1. **Γραφείο Πρωθυπουργού**
2. **Βουλευτές Μεσσηνίας**